CELEX: 32013D0333
Language: et
Date: 2013-06-25 00:00:00
Title: 2013/333/EL: Nõukogu otsus, 25. juuni 2013 , EMP ühiskomitees Euroopa Liidu nimel vastu võetava seisukoha kohta seoses EMP lepingu protokolli nr 30 (statistikaalase koostöö korraldamise erisätete kohta) muutmisega

28.6.2013   
            
            
               ET
            
            
               Euroopa Liidu Teataja
            
            
               L 177/25
            
         NÕUKOGU OTSUS,
   25. juuni 2013,
   EMP ühiskomitees Euroopa Liidu nimel vastu võetava seisukoha kohta seoses EMP lepingu protokolli nr 30 (statistikaalase koostöö korraldamise erisätete kohta) muutmisega
   (2013/333/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 338 lõiget 1 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta (1), eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping (2) („EMP leping”) jõustus 1. jaanuaril 1994.
            
         
               (2)
            
            
               Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle protokolli nr 30.
            
         
               (3)
            
            
               EMP lepingu protokoll nr 30 sisaldab erisätteid statistikaalase koostöö korraldamise kohta.
            
         
               (4)
            
            
               Euroopa Parlamendi ja nõukogu 15. jaanuari 2013. aasta määrus (EL) nr 99/2013 (Euroopa statistikaprogrammi 2013–2017 kohta) (3) kehtestab 2013. aastaks rahastamispaketi, mis on vajalik Euroopa statistikaprogrammi 2013–2017 rakendamiseks. Rahaeraldised ajavahemikuks 2014–2017 ei ole veel kindlaks määratud.
            
         
               (5)
            
            
               EMP statistikaprogramm 2013 peaks põhinema määrusel (EL) nr 99/2013 ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja järelevalveks.
            
         
               (6)
            
            
               Seetõttu tuleks EMP lepingu protokolli nr 30 vastavalt muuta.
            
         
               (7)
            
            
               Muudatust tuleks kohaldada alates 1. jaanuarist 2013, et kõnealune laiendatud koostöö saaks alata alates kõnealusest kuupäevast.
            
         
               (8)
            
            
               Liidu seisukoht EMP ühiskomitees peaks seetõttu põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu nimel EMP ühiskomitees võetav seisukoht EMP lepingu protokolli nr 30 muutmise suhtes põhineb käesolevale otsusele lisatud EMP ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise kuupäeval.
   
      Luxembourg, 25. juuni 2013
      
         
            Nõukogu nimel
         
         
            eesistuja
         
         E. GILMORE
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 39, 9.2.2013, lk 12.
   
      EELNÕU
      EMP ÜHISKOMITEE OTSUS nr …/…,
      …,
      millega muudetakse EMP lepingu protokolli nr 30 statistikaalase koostöö korraldamise erisätete kohta
      EMP ÜHISKOMITEE,
      võttes arvesse Euroopa Majanduspiirkonna lepingut („EMP leping”), eriti selle artiklit 98,
      ning arvestades järgmist:
      
                  (1)
               
               
                  Euroopa Parlamendi ja nõukogu 15. jaanuari 2013. aasta määrus (EL) nr 99/2013 (Euroopa statistikaprogrammi 2013–2017 kohta) (1) kehtestab 2013. aastaks rahastamispaketi, mis on vajalik Euroopa statistikaprogrammi 2013–2017 rakendamiseks. Rahaeraldised ajavahemikuks 2014–2017 ei ole veel kindlaks määratud.
               
            
                  (2)
               
               
                  EMP statistikaprogramm 2013 peaks põhinema määrusel (EL) nr 99/2013 ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja järelevalveks.
               
            
                  (3)
               
               
                  Seepärast tuleks muuta EMP lepingu protokolli nr 30, et kõnealune laiendatud koostöö saaks alata 1. jaanuarist 2013,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 30 artikli 4 „Euroopa ettevõtlus- ja kaubandusstatistika kaasajastamine (MEETS)” järele lisatakse järgmine tekst:
      
         „Artikkel 5
         Statistikaprogramm 2013
         1.   Käesolev artikkel käsitleb järgmist õigusakti:
         
                     —
                  
                  
                     
                        32013 R 0099: Euroopa Parlamendi ja nõukogu määrus (EL) nr 99/2013, 15. jaanuar 2013, Euroopa statistikaprogrammi 2013–2017 kohta (ELT L 39, 9.2.2013, lk 12).
                  
               2.   Euroopa statistikaprogramm 2013–2017, mis on kehtestatud määrusega (EL) nr 99/2013, moodustab 1. jaanuarist 2013 kuni 31. detsembrini 2013 rakendatavate EMP statistikaalaste meetmete raamistiku. Euroopa statistikaprogrammi 2013–2017 kõiki peamisi valdkondi loetakse EMP statistikaalase koostöö seisukohast oluliseks ja EFTA riigid võivad nendes täiel määral osaleda.
         3.   Spetsiaalselt 2013. aastaks ette nähtud EMP statistikaprogrammi töötavad ühiselt välja EFTA statistikaamet ja Eurostat. EMP 2013. aasta statistikaprogramm koostatakse paralleelselt iga-aastase tööprogrammiga, mille töötab välja komisjon kooskõlas määrusega (EL) nr 99/2013, ning põhineb selle ühel osal. Lepinguosalised kiidavad 2013. aasta EMP statistikaprogrammi heaks oma sisemenetluste kohaselt.
         4.   2013. aastal tasuvad EFTA riigid kooskõlas lepingu artikli 82 lõike 1 punktiga a ja finantsmäärustega summa, mis moodustab 75 protsenti summast, mis on kantud Euroopa Liidu 2013. aasta eelarveridadele 29 02 05 (Euroopa statistikaprogramm 2013–17) ja 29 01 04 05 (statistilise teabe poliitika — Halduskorralduskulud).”
      
      Artikkel 2
      Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (2).
      Seda kohaldatakse alates 1. jaanuarist 2013.
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel,
         
            
               EMP Ühiskomitee nimel
            
            
               eesistuja
            
            
               EMP Ühiskomitee sekretärid
            
         
      
      
         (1)  ELT L 39, 9.2.2013, lk 12.
      
         (2)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]